Charlie Austin

Charles Austin (sündinud 5. juulil 1989 Hungerfordis) on Inglismaa jalgpallur, kes mängib ründajana Austraalia kõrgliigaklubis Brisbane Roar.

Ta alustas klubikarjääri 2006. aastal, mängides esimestel aastatel Inglismaa madalamates liigades. 2009. aastal liitus ta Inglismaa tugevustelt kolmanda liiga klubiga Swindon Town. Esimesel hooajal lõi ta liigas 19 väravat ja teise hooaja esimese poolega 12 väravat. 2011. aasta jaanuaris sõlmis ta kolme ja poole aasta pikkuse lepingu Inglismaa esiliiga klubiga Burnley."Swindon Town striker Charlie Austin joins Burnley". BBC Sport. 28.1.2011. Vaadatud 7.12.2018 Kui hooajal 2010–11 ta pääses ta esiliigas platsile vaid neljal korral, lõi ta hooajal 2011–12 liigas 16 väravat ja oli sel hooajal klubi suurim väravakütt liigas. Hooajal 2012–13 lõi ta liigas koguni 25 väravat, olles liigas paremuselt kolmas väravakütt.

2013. aasta augustis sõlmis ta kolme aasta pikkuse lepingu teise esiliigaklubiga, Queens Park Rangers."Charlie Austin: QPR sign Burnley striker for undisclosed fee". BBC Sport. 1.8.2013. Vaadatud 7.12.2018 Ta oli hooajal 2013–14 liigas klubi suurim väravakütt 17 väravaga ning aitas klubil järgmiseks hooajaks kindlustada pääs Premier League'isse. Esimese värava Premier League'is lõi ta 30. augustil 2014 mängus Sunderlandi vastu. 2014. aasta detsembris lõi ta liigas viis väravat ja valiti läbi aegade alles teise mängijana Premier League'i kuu parimaks mängijaks. Kuigi ta lõi hooajal 2014–15 liigas kokku 18 väravat ja oli liiga paremuselt neljas väravakütt, ei suutnud ta Queens Park Rangersi päästa liigas viimasest kohast ja esiliigasse kukkumisest. Aastatel 2014 ja 2015 valiti ta Queens Park Rangersi aasta mängijaks.

2016. aastal naasis Austin Premier League'isse, liitudes Southamptoniga, kellega sõlmis nelja ja poole aasta pikkuse lepingu."Charlie Austin: Southampton sign QPR striker". BBC Sport. 16.1.2016. Vaadatud 7.12.2018 Esimese värava klubi meeskonnas lõi ta 23. jaanuaril mängus Manchester Unitedi vastu, tuues Southamptonile võõral väljakul 1:0 võidu."Manchester United 0 Southampton 1". BBC Sport. 23.1.2016.  Vaadatud 7.12.2018

2019. aasta augustis sõlmis ta kaheaastase lepingu Inglismaa esiliigaklubiga West Bromwich Albion."Charlie Austin: West Bromwich Albion sign Southampton striker for £4m on two-year deal". BBC Sport. 8.8.2019. Vaadatud 19.8.2019 2021. aasta jaanuaris naasis ta laenule Queens Park Rangersi, kellega sõlmis 2021. aasta juunis püsiva, kaheaastase lepingu."Charlie Austin is back". QPR. 2.6.2021. Vaadatud 29.1.2022

2022. aasta juunis sõlmis ta mitmeaastase lepingu Austraalia kõrgliigaklubiga Brisbane Roar."BRISBANE ROAR SIGN FORMER PREMIER LEAGUE STRIKER CHARLIE AUSTIN". brisbaneroar.com.au. 27.6.2022. Vaadatud 14.7.2022

 Viited 

 Välislingid 

 Profiil Southampton F.C. kodulehel

Kategooria:Inglismaa jalgpallurid
Kategooria:Swindon Town FC jalgpallurid
Kategooria:Burnley FC jalgpallurid
Kategooria:Queens Park Rangers FC mängijad
Kategooria:Southampton FC mängijad
Kategooria:West Bromwich Albion FC mängijad
Kategooria:Brisbane Roar FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1989